Uznesenie Európskeho parlamentu o situácii v Kirgizsku a v Strednej Ázii



Úradný vestník 092 E , 20/04/2006 S. 0390 - 0392



P6_TA(2005)0176 Druhé stretnutie účastníkov Aarhuského dohovoru Uznesenie Európskeho parlamentu o stratégii Európskej únie pre konferenciu v Almaty o Aarhuskom dohovore Európsky parlament, - so zreteľom na Aarhuský dohovor o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia z 25. júna 1998 a na nadchádzajúce stretnutie účastníkov dohovoru (MOP-2), ktoré sa uskutoční v meste Almaty v Kazachstane od 25. do 27. mája 2005, - so zreteľom na otázku na ústne zodpovedanie B6-0237/2005 v mene Výboru pre životné prostredie, verejné zdravie a bezpečnosť potravín, - so zreteľom na článok 108 ods. 5 rokovacieho poriadku, A. keďže Aarhuský dohovor nadobudol platnosť 30. októbra 2001, B. keďže Európske spoločenstvo ratifikovalo Aarhuský dohovor dňa 17. februára 2005 [1], a keďže bol ratifikovaný aj väčšinou členských štátov vrátane nových členských štátov, C. keďže 19 z 35 účastníkov Aarhuského dohovoru sú v súčasnosti členskými štátmi Európskej únie, D. keďže Parlament a Rada už čiastočne prijali legislatívne nástroje na vykonávanie Aarhuského dohovoru [2] a keďže Parlament a Rada v súčasnosti rokujú o ďalších legislatívnych nástrojoch [3], E. keďže cieľom Aarhuského dohovoru je umožniť verejným orgánom a občanom prevziať individuálnu a kolektívnu zodpovednosť za ochranu a zlepšenie životného prostredia v prospech a pre blaho súčasných a budúcich generácií, F. keďže Kyjevský protokol o registroch uvoľňovania a prenosu znečisťujúcich látok prispieva k zvýšeniu zodpovednosti podnikov, k znižovaniu znečistenia a podpore trvalo udržateľného rozvoja, 1. vyzýva EÚ, aby počas rokovaní zaujala vedúcu, transparentnú a konštruktívnu úlohu; 2. domnieva sa, že MOP-2 bude dobrou príležitosťou tak na zhodnotenie pokroku, ktorý sa doteraz dosiahol, ako aj na úvahy o budúcich náročných úlohách; 3. vyzýva Komisiu a členské štáty, aby zabezpečili, že rozhodnutia prijaté na MOP-2 budú ďalej vykonávať a rozvíjať dohovor a že sa vytvoria synergie medzi Aarhuským dohovorom a príslušnými mnohostrannými dohodami v oblasti ochrany životného prostredia; 4. vyzýva Komisiu a členské štáty, aby sa zamerali najmä na zabezpečenie toho, že: - sa určia presné ustanovenia na zaručenie efektívnej a komplexnej účasti verejnosti na rozhodovacom procese týkajúcom sa geneticky modifikovaných organizmov, ak je to vhodné, zmenou a doplnením dohovoru a jeho príloh, - sa zriadi stály systém finančných opatrení na zaručenie financovania na báze predvídateľnosti, - sa bude ďalej zlepšovať mechanizmus zhody, založený na získaných skúsenostiach; 5. vyzýva Komisiu a členské štáty, aby pokračovali v legislatívnej práci s cieľom prijať legislatívny nástroj, ktorý uplatňuje článok 9 dohovoru v rámci Európskej únie; 6. vyjadruje podporu práci ďalších významných medzinárodných organizácií a dohovorom, predovšetkým Kartagénskemu protokolu o biologickej bezpečnosti; domnieva sa však, že Aarhuský dohovor je kompetentným fórom pre úvahy o horizontálnych zásadách prístupu verejnosti k informáciám, účasti a prístupu k spravodlivosti v záležitostiach životného prostredia; 7. vyzýva krajiny, ktoré tak ešte neurobili, aby ratifikovali Aarhuský dohovor a Kyjevský protokol o registroch uvoľňovania a prenosu znečisťujúcich látok a aby povzbudili ďalšie krajiny, ktoré nie sú členmi Hospodárskej komisie OSN pre Európu, aby sa stali účastníkmi dohovoru, ak si to budú želať; 8. domnieva sa, že poslanci Európskeho parlamentu, ktorí tvoria súčasť delegácie ES, predstavujú významný prínos a preto očakáva, že budú mať prístup na koordinačné stretnutia EÚ v Almaty, a to aspoň so štatútom pozorovateľov či už s rečníckym právom alebo bez neho; 9. poveruje svojho predsedu, aby toto uznesenie postúpil Rade, Komisii, vládam a parlamentom členských štátov a sekretariátu Hospodárskej komisie OSN pre Európu so žiadosťou, aby bolo rozoslané všetkým účastníkom, ktorí nie sú členskými štátmi EÚ. [1] Rozhodnutie Rady zo 17. februára 2005 o uzatvorení Aarhuského dohovoru v mene Európskeho spoločenstva (zatiaľ neuverejnené). [2] Smernica 2003/4/ES o prístupe verejnosti k informáciám o životnom prostredí a ktorou sa zrušuje smernica Rady 90/313/EHS (Ú. v. EÚ L 41, 14.2.2003, s. 26). Smernica 2003/35/ES, ktorou sa zabezpečuje účasť verejnosti pri navrhovaní určitých plánov a programov týkajúcich sa životného prostredia a ktorou sa menia a dopĺňajú s ohľadom na účasť verejnosti a prístup k spravodlivosti smernice Rady 85/337/EHS a 96/61/ES (Ú. v. EÚ L 156, 25.6.2003, s. 17). [3] Návrh nariadenia o uplatňovaní ustanovení Aarhuského dohovoru na inštitúcie a orgány ES (KOM(2003)0622). Návrh smernice o prístupe k spravodlivosti v záležitostiach životného prostredia (KOM(2003)0624). --------------------------------------------------